Taqendurt n Leqbayel 12ur telli ara kan d timelsiwt tettlusu tmeṭṭut akken ad tesseṛ iman-is, neɣ akken ad terr asemmiḍ ɣef tfekka-s. Maca taqendurt, d azamul n nnif, lḥerma d tirrugza., d azamul n yedles d tgemmi, yewwi-d fell-aɣ ad nesseḥbiber fell-as, ad yuɣal umezruy-ines ɣer twinas n yiseggasen, yal tasuta tettaǧǧa-tt-id i tayeḍ. D lwert neɣ d agerruj n yimarawen-nneɣ. Ilaq ad tt-nessider, ad neddu yis-s ɣer sdat. Ulac taqbaylit ur nesɛi neɣ ur nelsi taqendurt, meẓẓiyet neɣ meqqret di leɛmer, d nettat id as-irennun ccbaḥa d sser.